[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000004", "text": "Dewch i gwrdd a\u0302\u2019r ti\u0302m"}, {"text_idx": "#000010", "text": "Cynhaliwyd y gyntaf o\u2019r tair sesiwn breswyl ar Faes Sioe Frenhinol Cymru ym mis Medi 2022, ble, dros y tri diwrnod, y clywodd aelodau\u2019r rhaglen gan ffigyrau allweddol yn y diwydiant, yn cynnwys NFU Cymru, Undeb Amaethwyr Cymru a Sefydliad DPJ. Darparodd y Cyflwynydd a\u2019r Newyddiadurwr Darlledu, Mariclare Carey-Jones hyfforddiant yn y cyfryngau i\u2019r grw\u0302p, gan drafod cyfarwyddyd ar gyfweliadau\u2019r cyfryngau, y cyfryngau cymdeithasol a phroffiliau uchel yn y cyfryngau cyn i\u2019r aelodau gael y cyfle i ymarfer eu cyfweliadau eu hunain ar gyfer adborth."}, {"text_idx": "#000011", "text": "Ym mis Tachwedd 2022, cafodd aelodau\u2019r rhaglen y cyfle i fynychu Cynhadledd Ffermio Rhydychen, a gynhelir bob blwyddyn, yng Nghaerdydd. Roedd y gynhadledd yn cynnwys cyflwyniadau gan ddetholiad o Ysgolorion Ffermio Nuffield yn 2020 ac yn 2021. Yn rhychwantu amryw o sectorau, fe wnaeth yr Ysgolorion oedd yn cyflwyno rannu eu mewnwelediadau a\u2019u hargymhellion i ddiwydiant yn dilyn eu hastudiaethau ar draws y byd."}, {"text_idx": "#000013", "text": "Aelodau\u2019r rhaglen ar fferm David Elwood (Is-Lywydd yr NFU), yn edrych ar y rhan y mae gwartheg Sussex brodorol yn ei chwarae ar y fferm."}, {"text_idx": "#000014", "text": "Roedd y diwrnod canlynol yn cynnwys galw heibio i Siop Fferm Gloucester Services ble cafwyd cyflwyniad rhagorol ar werthiant a marchnata gan David Morland, Pennaeth Bwtsieraeth Westmorland Family; busnes teuluol sy\u2019n rhedeg mannau gwasanaethau traffyrdd unigryw wedi\u2019u lleoli yn Cumbria. Wedi hynny, roedd hi\u2019n o\u0302l i Gymru ble gwnaeth y grw\u0302p ymweld a\u0302 Butetown i gyfarfod gweithwyr cymorth a dod i wybod am brosiectau cymunedol o fewn yr ardal drefol. Terfynodd y sesiwn olaf gyda thaith o gwmpas Y Senedd a sgyrsiau gydag aelodau allweddol o Lywodraeth Cymru, megis Lly\u0302r Gruffydd AS, gwleidydd Plaid Cymru, ac aelodau\u2019r blaid Geidwadol, Samuel Kurtz AS a James Evans AS."}, {"text_idx": "#000016", "text": "\u201cRwyf wedi ymweld ag amryw o ffermydd a mentrau gwledig sydd wedi ehangu fy ngorwelion a gwneud imi feddwl yn wahanol am fy musnes fy hun. Teimlaf fy mod wedi elwa ar y sesiynau datblygu personol o ran hyder. Rwyf wedi cyfarfod criw anhygoel o unigolion, yr wyf yn edrych ymlaen at barhau i weithio a\u0302 nhw yn y dyfodol\u201d, meddai Natalie."}, {"text_idx": "#000018", "text": "\u201cMae\u2019r rhaglen wedi caniata\u0301u inni\u2019r cyfle i siarad ag arweinwyr diwydiant sydd wedi ein wir ysbrydoli fel grw\u0302p. Rydym i gyd yn ddiolchgar iawn ac mae pob un ohonom yn barod ac wedi ein galluogi yn awr gyda\u2019r arfau cywir i gyfrannu\u2019n gadarnhaol ac i arwain y diwydiant gwledig yn ei flaen\u201d, meddai Rhys."}]